Document ID: 31995R2841

KOMISSION ASETUS (EY) N:o 2841/95,
annettu 8 päivänä joulukuuta 1995,
yksityiskohtaisista säännöistä vientitodistusjärjestelmän soveltamiseksi siipikarjanliha-alalla annetun asetuksen (EY) N:o 1372/95 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon siipikarjanliha-alan yhteisestä markkinajärjestelystä 29 päivänä lokakuuta 1975 annetun neuvoston asetuksen (ETY) N:o 2777/75 (1), sellaisena kuin se on viimeksi muutettuna Itävallan, Suomen ja Ruotsin liittymisasiakirjalla sekä asetuksella (EY) N:o 3290/94 (2), ja erityisesti sen 3 artiklan 2 kohdan ja 8 artiklan 12 kohdan,
sekä katsoo, että
komission asetuksessa (EY) N:o 1372/95 (3), sellaisena kuin se on muutettuna asetuksella (EY) N:o 2523/95 (4), vahvistetaan yksityiskohtaiset säännöt siipikarjanliha-alan vientitodistusjärjestelmän soveltamisesta,
sen turvaamiseksi, että kaikilla toimijoilla on tasavertaiset mahdollisuudet saada vientitodistuksia, maanantaista keskiviikkoon jatkuvaa hakemusten jättöaikaa olisi jatkettava päivällä niissä tapauksissa, joissa nämä päivät eivät ole jonkin jäsenvaltion toimivaltaisten viranomaisten työpäiviä,
komission asetuksessa (EY) N:o 2838/95 (5) muutetaan siipikarjanliha-alan tuotteiden vientitukinimikkeistöä 1 päivästä tammikuuta 1996; asetuksen (EY) N:o 1372/95 liite I olisi mukautettava, ja
tässä asetuksessa säädetyt toimenpiteet ovat siipikarjanlihan ja munien hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Muutetaan asetus (EY) N:o 1372/95 seuraavasti:
1. Lisätään 3 artiklan 1 kohtaan seuraava alakohta:
"Jos nämä kolme päivää eivät kuitenkaan ole jonkin jäsenvaltion toimivaltaisten viranomaisten työpäiviä, hakemukset voidaan kyseisessä jäsenvaltiossa jättää tätä ajanjaksoa seuraavana torstaina."
2. Korvataan 7 artiklan 1 kohdan johdantolause seuraavasti:
"1. Jäsenvaltioiden on annettava tiedoksi komissiolle jokaisena keskiviikkona kello 13 alkaen tai 3 artiklan 1 kohdan toista alakohtaa sovellettaessa jokaisena torstaina kello 13 alkaen telekopiona edeltävän ajanjakson:"
3. Korvataan liite I tämän asetuksen liitteellä.
4. Poistetaan liitteessä II ilmaisu "maanantaista . . . keskiviikkoon. . .".
2 artikla
Tämä asetus tulee voimaan seuraavana päivänä sen jälkeen, kun se on julkaistu Euroopan yhteisöjen virallisessa lehdessä.
Kuitenkin 1 artiklan 3 kohtaa sovelletaan 1 päivästä tammikuuta 1996.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 8 päivänä joulukuuta 1995.

Labels: 12
3
17
6